**Boris Borisovitsj Grebensjtsjikov** (russisk: Борис Борисович Гребенщиков) født 27. november 1953 i Leningrad (dagens St. Petersburg) i Sovjetunionen, dagens Russland, er en russisk musiker, en av de mest framtredende i den generasjon som er betraktet som «grunnleggerfedrene» av russisk rockemusikk. Like mye på grunn av sitt personlige bidrag som til den udiskutable og varige suksess som frontfigur i rockegruppa Akvarium (aktiv siden 1972 og fortsatt i virksomhet), er han velkjent i Russland. Boris Grebensjtsjikov er til hverdagslig kjent som kun BG (russisk: БГ) etter sine initialer. Han er også blitt karakterisert som «bestefar av russisk rock».

Liv og virke
------------

Boris Grebensjtsjikov i Oslo, mai 2015.
Boris Grebensjtsjikov ble født i 1953 i Leningrad (dagens St. Petersburg). Han stiftet rockegruppa Akvarium sammen med sin barndomsvenn Anatolij «George» Gunitskij i 1972 som en form for postmodernistisk teatersentrisk rockeframføring som involverte poesi sammen med musikk. Gunitskij sto for absurdisk, meget symbolsk lyrikk til en del av BGs tidligste sanger.

Til tross for at han tok embetseksamen i anvendt matematikk var han alltid sterkt opptatt av kultur, særlig musikk. Hans tenåringsopptatthet av The Beatles ble økt til en dyp beundring for Bob Dylan som endret Akvarium gradvis til en elektrisk bluesband som også drev med akustisk reggae. Den første sangen han greide å spille på gitar var The Beatles' «Ticket to Ride». I hans første offentlige framføring i 1973 spilte han sanger av Cat Stevens.

De første seks årene av Akvariums historie manglet sammenheng og bindekraft da Grebensjtsjikov og hans ulike medmusikere fulgte den sovjetiske tilsvarigheten til hippielivet: spilte uformelle konserter i leiligheter, drakk billig vin, og reiste rundt for å spille, og tidvis sneik seg med på godstransport på jernbanen. Ungdommelig flørt og «ørkesløshet» ble fnyst av Sovjetunionens kommunistiske parti som uproduktivt og vestlig; anstendige muligheter til å spille inn musikk var utenfor rekkevidde. Isteden ble det gjort hjemmeinnspillinger med lydbåndopptaker til følgende album: *Iskushenie Svyatogo Akvariuma* («Sankt Akvariums fristelse»); *Pritchi grafa Diffuzora* («Grev Diffusors fabler»); *Menuet zemledel'tzu* («Menuett for en bonde»), og en brokete rekke av «singler». Disse var av omstendighetene svært uprofesjonelle, men viste likevel Grebensjtsjikovs gjennomtrengende interesse for orientalsk mystikk som ble hans varemerke. Året 1976 kom hans innspilling av et soloalbum, *S toy storony zerkal'nogo stekla* («På den andre siden av speilet»), og et duettalbum med en annen framstående russisk rockemusiker, Mike Naumenko: *Vse brat'ya – sestry* («Alle brødre er søstre»).

Den første musikken fra bandet Aquarium som ble gjort tilgjengelig i vestlige land utenfor Sovjetunionen var i 1986 da et dobbeltalbum med tittelen *Red Wave, 4 Underground Bands From The USSR* dukket opp i platebutikkene i USA. Aquarium hadde i likhet andre sovjetiske band som for eksempel Kino og Alisa ikke fått lov til å spille inn plater i Sovjet. Sovjetiske myndigheter mente musikk var ubrukelig og ikke noe sovjetere burde sysle med. Derfor ble det smuglet ut av landet en diskett med musikk som ble utgitt i samarbeid med et lite plateselskap fra Hollywood i California.

Grebensjtsjikovs musikkproduksjon har vært ganske produktiv. I løpet av de over 30 årene han har vært mest aktiv skrev han over 500 sanger. De fleste av disse ble registrert og / eller framført offentlig. På dette punktet hadde Akvarium minst 21 album i den offisielle diskografien. Han har også spilt flere ganger i Norge, sist 28. februar 2023.

Grebensjtsjikov har uttalt seg kritisk til manglende ytringsfrihet i Russland og til  Russlands invasjon og bombing av Ukraina, og han har oppfordret til økonomisk støtte til Ukraina; han har derfor blitt definert som *utenlandsk agent*.

Referanser
----------

1. ↑   Gemeinsame Normdatei, GND-ID 122672186, besøkt 21. juli 2015[Hentet fra Wikidata]
2. ↑   Writers of St. Petersburg. XX century[Hentet fra Wikidata]
3. ↑   ČSFD, oppført som Boris Grebenščikov, ČSFD person-ID 139446[Hentet fra Wikidata]
4. ↑   Internet Movie Database, IMDb-ID nm0337369, besøkt 14. oktober 2015[Hentet fra Wikidata]
5. ↑  «Russian Rock Legend Boris Grebenshikov Crowdfunds New Record», *Global Voices* 2. september 2015
6. ↑  «Boris Grebenshikov and Aquarium in DC!», *Russian Washington-Baltimore* 14. mai 2015
7. ↑  «Russian rock star Boris Grebenshikov: ‘Millions are afraid to think, afraid to speak out’», Financial Timees, 18. september 2023

Litteratur
----------

* Tomi Huttunen: Russian rock: Boris Grebenschikov, Intertextualist (PDF)

Eksterne lenker
---------------

* (en) Offisielt nettsted Rediger på Wikidata

* (en) Boris Grebenshchikov – kategori av bilder, video eller lyd på Commons Rediger på Wikidata
* (en) Boris Grebensjtsjikov på Internet Movie Database Rediger på Wikidata

* (en) Boris Grebensjtsjikov hos The Movie Database Rediger på Wikidata
* (en) Boris Grebensjtsjikov på Apple Music Rediger på Wikidata

* (en) Boris Grebensjtsjikov på Discogs Rediger på Wikidata

* (en) Boris Grebensjtsjikov på MusicBrainz Rediger på Wikidata

* (en) Boris Grebensjtsjikov på Songkick Rediger på Wikidata

* (en) Boris Grebensjtsjikov på AllMusic Rediger på Wikidata
* Boris Grebensjtsjikov på Twitter Rediger på Wikidata

* Boris Grebensjtsjikov på Twitter Rediger på Wikidata

* Boris Grebensjtsjikov på Facebook Rediger på Wikidata

* Boris Grebensjtsjikov på Instagram Rediger på Wikidata

* Boris Grebensjtsjikov på YouTube Rediger på Wikidata

* Boris Grebensjtsjikov på Telegram Rediger på Wikidata
* Aquariums offisielle nettsted

  


|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** MusicBrainz **·** Discogs **·** AllMusic
 |